
Grozījumi Ministru kabineta 2024. gada 23. jūlija noteikumos Nr. 506 "Latvijas Atveseļošanas un noturības mehānisma 2.3. reformu un investīciju virziena "Digitālā transformācija" 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" 2.3.1.4.i. investīcijas "Individuālo mācību kontu pieejas attīstība" un 2.3.1.3.i. investīcijas "Pašvadītas IKT speciālistu mācību pieejas attīstība" īstenošanas noteikumi"

	1.
	Noteikumu konsolidētā versija
80. Personai, pirmreizēji vai atkārtoti piesakoties izglītības programmai vai citiem platformā piedāvātajiem pakalpojumiem, platforma aktualizē iepriekš iegūtos personas datus no šo noteikumu 77.punktā norādītajām informācijas sistēmām un avotiem atbilstoši normatīvo aktu prasībām, kā arī papildus izgūst šādus personas datus:
	Iebildums
Ar grozījumu projekta 15.punktu paredzēts izteikt Ministru kabineta 2024.gada 23.jūlija noteikumu Nr.506 “Latvijas Atveseļošanas un noturības mehānisma 2.3. reformu un investīciju virziena “Digitālā transformācija” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.4.i. investīcijas “Individuālo mācību kontu pieejas attīstība” un 2.3.1.3.i. investīcijas “Pašvadītas IKT speciālistu mācību pieejas attīstība” īstenošanas noteikumi” 80.punkta ievaddaļu jaunā redakcijā, paredzot, ka personai, pirmreizēji vai atkārtoti piesakoties izglītības programmai vai citiem platformā piedāvātajiem pakalpojumiem, platforma aktualizē iepriekš iegūtos personas datus no šo noteikumu 77.punktā norādītajām informācijas sistēmām un avotiem atbilstoši normatīvo aktu prasībām, kā arī papildus izgūst šādus personas datus no Fizisko personu reģistra un no Pašvaldību sociālās palīdzības un sociālo pakalpojumu administrēšanas informācijas sistēmas.
Vēršam uzmanību, ka grozījumu projektā un grozījumu projekta sākotnējās ietekmes (ex-ante) novērtējuma ziņojumā (anotācijā) (turpmāk – anotācija) nav norādīts, kas saprotams ar vārdu “citi platformā piedāvātie pakalpojumi” (attiecīgā locījumā) tvērumu.
Ņemot vērā minēto, kā arī to, ka tiesību normai ir jābūt skaidrai un saprotamai, lai tās lietotājs un piemērotājs gūtu nepārprotamu priekšstatu par savām tiesībām, pienākumiem un juridiskām sekām, precizēt grozījumu projektu vai grozījumu projekta anotāciju, norādot vārdu “citi platformā piedāvātie pakalpojumi” (attiecīgā locījumā) tvēruma skaidrojumu.

Vienlaikus vēršama uzmanība, ka attiecīgie grozījumi ietekmēs šobrīd saskaņošanā esošo procesu soļu aprakstu, jo tiek mainīti personas datu apstrādes algoritmi.
Piedāvātā redakcija
-
	Kristaps Sproģis (IEM)

	2.
	Noteikumu konsolidētā versija
81.1. šo noteikumu 77.punktā minētos personas datus, ja platformā ir saņemts izglītības vai cits platformā piedāvātais pakalpojums;
	Iebildums
Ar grozījumu projekta 16.punktu paredzēts izteikt Ministru kabineta 2024.gada 23.jūlija noteikumu Nr.506 “Latvijas Atveseļošanas un noturības mehānisma 2.3. reformu un investīciju virziena “Digitālā transformācija” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.4.i. investīcijas “Individuālo mācību kontu pieejas attīstība” un 2.3.1.3.i. investīcijas “Pašvadītas IKT speciālistu mācību pieejas attīstība” īstenošanas noteikumi” 81.1.apakšpunktu jaunā redakcijā, paredzot, ka, lai nodrošinātu monitoringu par platformā piedāvāto pakalpojumu izmantošanu un uzlabotu to kvalitāti, kā arī vērtētu piedāvāto pakalpojumu ietekmi uz cilvēkkapitāla turpmāko izglītību, nodarbinātību un attīstību kopumā, platformas pārzinim ir tiesības iegūt un apstrādāt šo noteikumu 77.punktā minētos personas datus, ja platformā ir saņemts izglītības vai cits platformā piedāvātais pakalpojums. Norādām, ka ar minētajiem grozījumiem tiek paplašināts apstrādājamo personas datu apjoms.
Vēršama uzmanība, ka no grozījumu projekta un grozījumu projekta sākotnējās ietekmes (ex-ante) novērtējuma ziņojuma  (turpmāk – anotācija) nav iespējams izsecināt, vai šos datus ir plānots izsaukt no jauna no Fizisko personu reģistra, vai arī klienta sistēmā lokāli tiks apstrādāti iepriekš izgūtie dati.
Ņemot vērā minēto, kā arī to, ka tiesību normai ir jābūt skaidrai un saprotamai, lai tās lietotājs un piemērotājs gūtu nepārprotamu priekšstatu par savām tiesībām, pienākumiem un juridiskām sekām, attiecīgi precizēt grozījumu projektu vai grozījumu projekta anotāciju.

Vienlaikus vēršama uzmanība, ka, ja attiecīgos datus paredzēts izgūt no jauna no Fizisko personu reģistra, minētie grozījumi ietekmēs personas datu apstrādes algoritmus.
Piedāvātā redakcija
-
	Kristaps Sproģis (IEM)



